Ehdotus neuvoston asetukseksi (EY) N:o ... riisin yhteisestä markkinajärjestelystä annetun asetuksen (ETY) N:o 1418/76 muuttamisesta



Virallinen lehti nro C 099 , 21/04/1995 s. 0004



Ehdotus: NEUVOSTON ASETUS (EY) N:o . . . annettu riisin yhteisestä markkinajärjestelystä annetun asetuksen (ETY) N:o 1418/76 muuttamisesta (95/C 99/03) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että Uruguayn kierroksen sopimusten täytäntöönpano on johtanut markkinajärjestelyyn kuuluvan kynnyshinnan poistamiseen; kyseisen kynnyshinnan laskemisessa käytetty tavoitehinta on tämän vuoksi menettänyt merkityksensä; sen vuoksi on suotavaa poistaa kaikki viittaukset kyseiseen tavoitehintaan, tavoitehinnan poistaminen edellyttää esikuoritun riisin hyvityksen laskemista koskevan säännöksen mukauttamista; kyseisen hyvityksen tason säilyttämiseksi laskentaperusteeksi olisi omaksuttava luvulla 1,8 kerrottu ostohinta, tuontimaksujen soveltamiseksi suoritettavassa rikkoutuneiden riisinjyvien luokittelussa noudatetun säännön tulkinnassa on esiintynyt ongelmia; petosten torjumiseksi olisi tarkennettava neuvoston asetuksen (ETY) N:o 1418/76 (), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, liitteessä A olevaa jyvien mittaamiseen liittyvää kohtaa, jotta jyviä, jotka eivät ole täysin kypsyneitä, voitaisiin pitää kokonaisina jyvinä, ja on tarpeen ottaa käyttöön menetelmä erään kuuluvien rikkoutuneiden riisinjyvien määrittämiseksi painoprosentteina, jotta tuojat pystyisivät määrittämään tuomaansa riisiin sovellettavan maksun, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1418/76 seuraavasti: 1) Korvataan 3 artikla seuraavasti: "3 artikla 1. Vuosittain ennen 1 päivää elokuuta yhteisölle vahvistetaan esikuoritun riisin yhtenäinen interventiohinta seuraavana vuonna alvaksi markkinointivuodeksi. Tämä hinta vahvistetaan vakiolaadulle. 2. Edellä 1 kohdassa tarkoitettu hinta ja vakiolaatu vahvistetaan perustamissopimuksen 43 artiklan 2 kohdassa määrättyä menettelyä noudattaen." 2) Korvataan 4 artikla seuraavasti: "4 artikla 1. Yhtenäinen interventiohinta vahvistetaan Vercellin interventiokeskukselle, joka on yhteisön suurimman riisin ylituotantoalueen keskus, tukkukauppaportaassa purkamattomana varastoon toimitetulle irtotavaralle. Hintaa sovelletaan kaikissa yhteisön interventiokeskuksissa. 2. Neuvosto antaa määräenemmistöllä komission ehdotuksesta säännöt, joita sovelletaan määritettäessä interventiokeskuksen, joissa yhtenäistä interventiohintaa sovelletaan. 3. Edellisessä kohdassa tarkoitetut interventiokeskukset määritetään asianomaisten jäsenvaltioiden kuulemisen jälkeen 27 artiklassa säädettyä menettelyä noudattaen." 3) Korvataan 7 artiklan 1 kohta seuraavasti: "1. Edellä 5 artiklan 2 kohdassa tarkoitettuihin interventiohintoihin ja ostohintoihin tehdään kuukausittaiset korotukset, jotka porrastetaan koko markkinointivuodelle tai osalle sitä." 4) Korvataan 14 artiklan 12 kohta seuraavasti: "12. Yhteisössä korjatun paddy- eli raakariisin ja siitä saadun esikuoritun riisin, jotka ovat markkinointivuoden lopussa varastossa, jotka ovat peräisin kyseisen markkinointivuoden sadosta ja jotka viedään sellaisenaan tai osittain tai kokonaan hiottuna riisinä seuraavan markkinointivuoden alun ja määritettävien päivien välisenä aikana, tukea voidaan korottaa hyvityksellä. Neuvosto päättää määräenemmistöllä komission ehdotuksesta vuosittain ennen 1 päivää heinäkuuta tarvittaessa tuotteista, joihin sovelletaan 11 kohdan säännöksiä. Hyvitys on: - esikuoritun riisin osalta markkinointivuoden viimeisenä kuukautena voimassa olevan ostohinnan kerrottuna luvulla 1,8 ja uuden markkinointivuoden ensimmäisen kuukauden ostohinnan kerrottuna luvulla 1,8 välinen erotus, - paddy- eli raakariisin osalta markkinointivuoden viimeisenä kuukautena voimassa olevan interventiohinnan ja uuden markkinointivuoden ensimmäisen kuukauden interventiohinnan välinen erotus." 5) Muutetaan asetuksen (ETY) N:o 1418/76 liite A seuraavasti: - Poistetaan 2 kohdan d alakohta. - 3 kohdasta tulee 2 kohdan d alakohta. - Lisätään 3 kohta seuraavasti: "3. Jyvien mittaus ja rikkoutuneiden jyvien prosenttiosuuden määrittäminen: "3. a) otetaan edustava näyte erästä; otetaan tästä näytteestä noin 70 g:n edustava osanäyte; jaetaan osanäyte kahdeksaan erään; "3. b) punnitaan yksi erä 0,1 g:n tarkkuudella ja poimitaan siitä kaikki kokonaiset jyvät (mukaan lukien jyvät, jotka eivät ole täysin kypsyneitä); käytetään tarvittaessa muut erät, jotta saataisiin vähintään 200 kokonaista jyvää; "3. c) mitataan kunkin kerätyn kokonaisen jyvän pituus 0,01 mm:n tarkkuudella; mittaus suoritetaan hiotusta riisistä; "3. d) lajitellaan kokonaiset jyvät niiden pituuden sekä pituuden ja leveyden välisen suhteen mukaan lyhyt-, keskipitkä- ja pitkäjyväiseen riisiin; "3. e) lajitellaan käytetystä erästä/käytetyistä eristä kaikki rikkoutuneet jyvät, jotka vastaavat rikkoutuneiden riisinjyvien määritelmää; lisätään rikkoutuneet jyvät, jotka eivät vastaa kyseistä määritelmää, d alakohan mukaisesti lajiteltujen jyvien ryhmään, jonka paino on korkein; "3. f) lasketaan erityyppisen riisin painoprosentti suhteessa käytetyn erän/käytettyjen erien kokonaispainoon; "3. g) luokiteltaessa erä pitkäjyväiseksi riisiksi, pituuden ja leveyden välinen suhde määritetään vähintään 50 jyvästä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1995/96. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . () EYVL N:o L 166, 25.6.1976, s. 1